Med en sejr på 10-0 i sidste spillerunde over Firkanten sikrede BK Outsiders sig førstepladsen i 1. division. Dermed er klubben for første gang nogensinde rykket op i landets bedste række. Det er første gang, at en bowlingklub fra Vendsyssel er i landets bedste række hos herrerne. Afslutningen på turneringen blev meget spændende. Brønderslev-herrerne var før sidste spillerunde seks point efter både Viborg og Søndervig, men da Brønderslev gjorde rent bord og vandt 10-0, mens rivalerne kun vandt 6-4, så sluttede de tre hold alle på 124 point, og her var Brønderslev bedst indbyrdes. Dermed sluttede de på førstepladsen.

Opsummering:
For tredje år i træk kunne bowling-herrerne fra BK Outsiders fra Brønderslev lørdag fejrer oprykning.